            TEXNIKH ΠΕΡΙΓΡΑΦΗ   ΚΛΙΒΑΝΟΥ ΑΠΟΣΤΕΙΡΩΣΗΣ                      

      Ο κλίβανος αποστείρωσης να είναι καινούργιος , σύγχρονης τεχνολογίας , κατασκευασμένος από ανοξείδωτο χάλυβα που η ποιότητα του να αναφέρεται στην τεχνική περιγραφή .

      Η χωρητικότητα του θαλάμου αποστείρωσης να είναι  περίπου   500 lit , να διαθέτει δύο πόρτες συρόμενες κατακόρυφα και διάταξη σταματήματος της πόρτας σε περίπτωση  παρεμβολής ξένου  αντικειμένου. 

     Η αποστείρωση να γίνεται 
με ατμό που θα παράγεται σε ενσωματωμένη στον κλίβανο ατμογεννήτρια ικανής ισχύος ( τουλάχιστον 30 KW ) και να φέρει αναμονή με μειωτή πίεσης για μελλοντική σύνδεση του  σε κεντρικό δίκτυο ατμού.  

     Όλες οι κινήσεις και οι φάσεις λειτουργίας του κλιβάνου να ελέγχονται από ενσωματωμένο μικροϋπολογιστή .Ο κλίβανος να  είναι εφοδιασμένος με  σύστημα διάγνωσης βλαβών και να  διαθέτει όλες τις διατάξεις που θα εξασφαλίζουν την ασφαλή λειτουργία του. 

    To σύστημα κενού θα περιλαμβάνει αντλία κενού υγρού δακτυλίου                                                      

    Ο κλίβανος να διαθέτει ενδεικτικά όργανα θερμοκρασιών και πιέσεων ατμού , νερού , πεπιεσμένου αέρα  κ.λ.π. και να διαθέτει καταγραφικό πίεσης και θερμοκρασίας του θαλάμου αποστείρωσης στο οποίο θα καταγράφεται η πορεία του εκτελούμενου κύκλου  αποστείρωσης  και οθόνη στην οποία θα απεικονίζεται  η φάση του κύκλου αποστείρωσης που εκτελεί ο κλίβανος   . 

         Για την σύνδεση του με το δίκτυο ύδρευσης ο κλίβανος να φέρει αναμονή κρύου νερού που θα συνδεθεί το ψυγείο ατμού  και το δοχείο τροφοδοσίας της  αντλίας κενού .Να φέρει επίσης αναμονή ζεστού νερού για να συνδεθεί η ατμογεννήτρια του κλιβάνου .

        Το ψυγείο ατμού  να είναι ικανό να μειώνει την θερμοκρασία του ατμού σε  χαμηλή θερμοκρασία (να αναφερθεί η θερμοκρασία )ώστε να μην  δημιουργείται πρόβλημα στο δίκτυο αποχέτευσης του Νοσοκομείου . 

        Ο κλίβανος να διαθέτει οπωσδήποτε τουλάχιστον τα βασικά προγράμματα αποστείρωσης Υφασμάτων – Eργαλείων – Eλαστικών και λοιπών  Eυαίσθητων  Yλικών  ( να αναφερθούν αναλυτικά τα προγράμματα αποστείρωσης που έχει την δυνατότητα να πραγματοποιήσει ο κλίβανος για αξιολόγηση ) .

          Ο κλίβανος να  είναι εφοδιασμένος με σύστημα διάγνωσης   βλάβης , να καλύπτει τις διεθνείς προδιαγραφές ασφαλείας και να διαθέτει CE MARK.

          O κλίβανος να συνοδεύεται με τροχήλατο αμαξίδιο   κατάλληλο για την φόρτωση και εκφόρτωση των υλικών αποστείρωσης. Θα παραδοθεί εγκατεστημένος σε πλήρη λειτουργία  στην θέση που θα υποδείξει το Νοσοκομείο μας και θα συνοδεύεται  από όλα τα όργανα και εξαρτήματα του που απαιτούνται για την ομαλή λειτουργία του, καθώς επίσης και με όλα τεχνικά εγχειρίδια και τις οδηγίες χρήσης του  ,μεταφρασμένες στην Ελληνική γλώσσα. 
       Ο κλίβανος να καλύπτεται από τεχνική υποστήριξη  σε παροχή υπηρεσιών και ανταλλακτικών για δέκα ( 10 )έτη τουλάχιστον , και από εγγύηση καλής λειτουργίας τουλάχιστον για δυο ( 2  ) έτη.
PAGE  
1

